རྒྱུན་མཐའི་སྐད་ཅིག་ལ། །སློབ་ལམ་ལྡོག་པས་ཀུན་གཞིའི་བག་ཆགས་ཀྱི། །ས་ཡང་རྡོ་རྗེ་ལྟ་བུའི་ཏིང་
འཛིན་མཆོག །རབ་ཏུ་ཐོབ་པས་དྲི་མ་ཀུན་དང་བྲལ། །ཞེས་པ་ལྟར་མདོ་སྔགས་ཐུན་མོང་དུ་དེ་ལྟར་བཞེད་དགོས་པའི་ཕྱིར། ལས་ཆུད་མི་ཟ་བའི་གནད་ཀྱང༌། སྤྱོད་འཇུག་ལས།
55

༈ རྒྱུན་གཅིག་ལ་ནི་བརྟེན་ནས་སུ། །བྱེད་པོ་སྤྱོད་པོ་ཞེས་བྱར་བསྟན། །ཞེས་གསུངས་པ་དེ་མེད་པའི་ཕྱིར། ཁོ་ན་རེ། སེམས་རྒྱུན་ཆད་ཀྱང་ཡེ་ཤེས་རྒྱུན་མ་ཆད་པའི་ཕྱིར་མི་གནོད་
དོ་སྙམ་ན་ལས་ཀྱི་བག་ཆགས་རྒྱུན་ཆད་དམ་མ་ཆད།ཆད་ན་ཡེ་ཤེས་ཡོད་པས་ཅི་ཕན་སྐྱོན་སོ་ན་གནས་སོ། །མ་ཆད་ན་བག་ཆགས་དང་བཅས་པའི་ཡེ་ཤེས་དེ་འཐད་དམ། འཐད་
དུ་ཆུག་ཀྱང་འཁོར་བའི་ཆོས་ཐམས་ཅད་གཏན་མེད་པར་འདོད་པ་དང་འགལ་ལོ། །ཡང་དེ་ན་རེ་རྒྱུན་གཅིག་མེད་ཀྱང་ལས་འབྲས་སྨིན་རུང་སྟེ། འཇུག་པ་ལས། ལ་ལར་ལས་
འགགས་ཡུན་རིང་ལོན་ལས་ཀྱང༌། །འབྲས་བུ་ཡང་དག་འབྱུང་བར་རིག་པར་གྱིས། །ཞེས་གསུངས་པ་མིན་ནམ་ཞེ་ན༑ དེ་ནི་དོན་དམ་དབང་བཙན་མཉམ་གཞག་ལ་ཟློའི་སྐབས་
།ཏེར་ འཇིགས་མེད་ཕུན་ཚོགས་གསུང་།
སུ་དེ་སྐད་གསུངས་ཀྱི་དངོས་སུ་ཐ་སྙད་དུ་ལས་འབྲས་ཀྱི་རྟེན་དུ་ཐམས་ཅད་མཁྱེན་པ་བློ་བཟང་གྲགས་པ་རྗེས་འབྲང་དང་བཅས་པས་ནི་ཞིག་པ་དངོས་པོར་བཞེད་ལ། ས་རྙིང་
༈༙ སོགས་མཁས་གྲུབ་གཞན་མང་པོས་ནི་ཀུན་གཞི་ལ་གསུངས་པ་ཡིན་ནོ། །ལུང་འདི་ཉིད་ལས་བག་ལ་ཞ་ཞེས་པའི་ཚིག་ནུས་ཀྱིས་ཉིན་མོའི་སྐར་མ་བཞིན་རགས་པ་མངོན་གྱུར་
50

57
کرنا
00
མེད་ཀྱང་ཕྲ་བ་ཡོད་པར་དཔོག་ནུས་ཏེ་བག་ཉལ་ཞེས་པ་དང་དོན་གཅིག་ཏུ་གོ་དགོས་ན་རོང་ཟོམ་མ་ཧཱ་པཎྜི་ཏས། བག་ཉལ་ཕྲ་བ་གཞི་ནས་ལྡང་བ་ལ་གསུངས་
པའི་ཕྱིར་དང༌། ཀུན་གཞི་བག་ཉལ་ལས་མེད་པས་འཁོར་བའི་ཆོས་མིན་ན་བསམ་གཏན་བཞི་འཁོར་བ་མ་ཡིན་པར་འགྱུར་ན་དེ་ནི་མི་འཐད་དེ་བླ་མ་ཡང་ཏིག་ལས། རླུང་སེམས་
ཞི་བས་བསམ་གཏན་རྣམ་པ་བཞི། །བག་ཆགས་བཅས་པའི་སེམས་དང་སེམས་བྱུང་རྟེན། །བག་ལ་ཉལ་ཕྱིར་རབ་ཏུ་ཆེས་ཕྲའི་ཕྱིར། །རགས་པ་མེད་ཕྱིར་ས་བོན་ཚུལ་དུ་ལྡན། །
ཤར་བའི་་་་
དེ་ཡང་འཁོར་བའི་ས་པས་བསྡུས་པའི་ཕྱིར། །ཞེས་སོ། །ལུང་ཕྱི་མའི་དོན་ནི། ཆོས་ཉིད་རང་གི་རྩལ་ལས་ཤར་བའི་ཡེ་ཤེས་རིག་བྱ་རིག་བྱེད་གཉིས་མེད་ཀྱང་རང་གི་རང་བཞིན་
རང་གིས་ཁོ་ཐག་ཆོད་པ་དེ་ལ་ཡེ་ཤེས་དང་ཆོས་ཉིད་དུ་གསུངས་ཤིང་རྩལ་ལས་ཤར་བ་དེའི་རང་ངོ་མ་ཤེས་ན་སེམས་ཞེས་བྱ་ཞིང༌། རྩལ་ལས་ཡེ་ཤེས་མ་གཡོས་ན་འཁྲུལ་གྲོལ་
གང་ཡང་མིན་པའི་གཞི་ཙམ་དུ་གནས་ཚུལ་དེ་མ་ཐག་ཏུ་གསུངས་པ་རྣམས་ལ་ཞིབ་ཏུ་དཔྱད་ན་རྩོད་པ་འདིའི་སྐྱོན་སྤོང་ནུས་པར་མ་ཟད་སྔར་དགག་གཞག་སྤང་གསུམ་ཇི་སྐད་
ཉི་ཤུ་རྩ་གཅིག་ དཔྱད་པ།

༈ བཤད་པའི་གནད་མཐའ་དག་བདེ་བླག་ཏུ་རྟོགས་པར་འགྱུར་རོ། །འོ་ན་ཇི་ལྟར་གསུངས་ཡོད་ཅེ་ན་རྗེ་བཙུན་བརྟན་པའི་འཁོར་ལོ་དགེ་བའི་བཤེས་གཉེན་དུ་སྣང་བ་བཀའ་དྲིན་
གཏེར་ འཇིགས་མེད་ཕུན་ཚོགས་གསུང་།
གསར།
གཞལ་བར་དཀའ་བ་དོན་གྱི་སླད་དུ་མཚན་ནས་སྨོས་ན་ཀུན་གཟིགས་མི་ཕམ་རྒྱ་མཚོའི་ཞལ་སྔ་ནས་གསུངས་པའི་སྤྱི་དོན་འོད་གསལ་སྙིང་པོ་དེ་ཉིད་ལས། སྐབས་འདིར་གཞི་
བདེན་པ་དབྱེར་མེད་ཟུང་འཇུག་གི་དོན་ལ་གོ་བ་རྣལ་མ་མ་ཆགས་ན་གཞི་འོད་གསལ་གཏན་ལ་དབབ་མི་ནུས་ཏེ། འོད་གསལ་ཞེས་པ་སྟོང་བ་མེད་རྐྱང་ཙམ་གྱི་ཆ་ནས་བཟུང་ན་
ནི་སེམས་སེམས་བྱུང་མཐའ་དག་ལོག་པའི་ཚེ་ན་སེམས་གཏན་མེད་ལ། སེམས་མེད་ན་སྟོང་པ་ནམ་མཁའ་ལྟ་བུ་ཞིག་ཡོད་དུ་ཆུག་ཀྱང་དེ་སུ་ཞིག་གིས་ངོས་ཟིན། གལ་ཏེ་ཐ་མལ་
བའི་སེམས་གསལ་རིག་ཙམ་གྱི་ཆ་ནས་བཟུང་ཞིང་དེ་ལ་གཟུང་འཛིན་གྱི་རྟོག་དཔྱོད་ཀྱང་གནས་རྙེད་པར་སྨྲ་ན། རང་བཞིན་བརྒྱད་ཅུའི་ཀུན་རྟོག་གཞན་ཡང་དེ་ལ་གནས་ཅིའི་
ཕྱིར་མི་རྙེད་དེ་ཚུལ་མཚུངས་སོ། །དེས་ན་སེམས་ཀྱི་ཆོས་ཉིད་ཡེ་ནས་དབྱིངས་རིག་འདུ་འབྲལ་མེད་པ་ནི་གཟུང་འཛིན་གྱི་རྟོག་པའི་ཡུལ་ལས་འདས་ཤིང་ཡེ་ནས་ནམ་མཁའ་ལྟར་
58

འཕོ་འགྱུར་དང་བྲལ་བར་གནས་ལ་གློ་བུར་གཟུང་འཛིན་གྱི་ཀུན་རྟོག་སྤྲིན་ལྟ་བུ་དང་བྲལ་བའི་སྐབས་ན། ལམ་གྱི་སྟོབས་ཀྱིས་ཆོས་ཉིད་རང་གི་རྩལ་ལས་ཤར་
བའི་ཡེ་ཤེས་ཀྱིས་ཡུལ་དང་ཡུལ་ཅན་མེད་པར་རང་གསལ་དུ་མྱོང་བ་ལ་འོད་གསལ་མཐོང་བ་ཞེས་བྱའོ། །རང་རྩལ་གྱི་ཡེ་ཤེས་མ་གཡོས་ན་ནི་འཁྲུལ་བའང་མིན་ལ་གྲོལ་བའང་
མིན་ཏེ་གཞི་ཙམ་དུ་གནས་སོ། །རང་རྩལ་ལས་གཡོས་པ་དེ་ཉིད་རྐྱེན་ལས་གོལ་ཏེ་གཞི་དང་མི་མཐུན་པར་གཟུང་འཛིན་ཅན་དུ་སོང་ན་སེམས་ཞེས་བྱ་སྟེ་འཁྲུལ་བ་ཡིན་ཞིང་
འཁོར་བའི་བག་ཆགས་ཐམས་ཅད་ཀྱི་གཞི་འཛིན་པ་རྩ་སོག་གི་གཟེབ་ལྟ་བུའོ། །ཕྱིན་ཅི་མ་ལོག་པར་ཤར་ན་ཡེ་ཤེས་ཞེས་བྱ་སྟེ། ཇི་ལྟར་ན་མེ་དང་འདྲ་བར་གཟུང་འཛིན་འཁོར་
བའི་བག་ཆགས་ཚང་ཚིང་ལྟ་བུ་རྣམས་སྲེག་པར་བྱེད་ཅིང་རྣམ་པར་གྲོལ་བར་བྱེད་པས་ན་འདི་གཉིས་གནད་མ་ལོག་པ་གལ་ཆེའོ། །ཞེས་དང༌། རྣམ་ཤེས་ཡེ་ཤེས་འདི་གཉིས་
གསལ་ཞིང་རིག་པ་ཙམ་གྱི་མཚན་ཉིད་དུ་མཚུངས་ཀྱང་། །ཡུལ་ཇི་བཞིན་མ་རིག་པར་ཕྱིན་ཅི་ལོག་ཏུ་འཛིན་པ་དང༌། ཇི་བཞིན་རིག་པ་གཉིས་ཀྱི་ཁྱད་ཡོད་ལ་གཟུང་འཛིན་གྱི་རྣམ་ *
59
ཉི་ཤུ་རྩ་གཉིས་ དཔྱད་པ།

༣ ཤེས་ལྡོག་ཀྱང་འདི་མི་ལྡོག་པར་ཤེས་པར་བྱ་སྟེ། གཞི་སེམས་ཅན་གྱི་སྐབས་ནའང་ཆབ་རོམ་དང་ཆུ་བཞིན་ནོ། །དེ་ལྟར་འཁྲུལ་ཡང་འོད་གསལ་གྱི་ངང་ནས་འཁྲུལ། སླར་གྲོལ་
ཡང་འོད་གསལ་གྱི་ངང་དུ་གྲོལ་ཚུལ་ཤེས་པ་འདི་ཤིན་ཏུ་གལ་ཆེ་སྟེ། ཞེས་དང༌། ཆོས་དབྱིངས་སྣང་སྟོང་ཟུང་འཇུག་ཡིན་པས་ན་སྟོང་རྐྱང་ཙམ་མིན་པར་རིག་གདངས་ཀྱི་ཆ་ཡོད་
གཏེར་ འཇིགས་མེད་ཕུན་ཚོགས་གསུང་།
པ་དང་། རང་གི་ངོ་བོ་འཁྲུལ་གྲོལ་ལས་འདས་པ་དེ་ལས་མ་གཡོས་པས་ན་མ་འཁྲུལ་བ་ཙམ་གྱི་ཆ་ནས་བཞག་གི་གཞི་ལས་རྩལ་ཤརབའི་ཡེ་ཤེས་ཀྱིས་ཇི་་བཞིན་པར་རྟོགས་ནས་
གྲོལ་ཟིན་པའི་ཡེ་ཤེས་དང་ནོར་བར་མི་བྱ་སྟེ་ཤིན་ཏུ་གལ་ཆེའོ། །ཞེས་དང་། དེ་ཡང་ལམ་ཕྲ་ཐིག་སོགས་གོམས་པའི་ཏིང་འཛིན་ཁོ་ནས་སྟོང་བཞིའི་ཉམས་མྱོང༌དྲངས༌པ༌དང༌།
སྙོམས་འཇུག་དང་གཉིད་འཐུག་དང་འཆི་བའི་སྐབས་ཀྱི་འོད་གསལ་ཟིན་ཚུལ་རྣམས་སྤྱི་ཙམ་དུ་འདྲ་ཡང་རླུང་སེམས་ཀྱི་གཡོ་བ་ཕྲ་མོ་འགོག་ཚུལ་ལ་ཁྱད་ཡོད་ལ།
༈༙ སེམས་ཕྲ་མོ་མ་ཐིམ་པ་དེ་ཉིད་དུ་འོད་གསལ་མཐར་ཐུག་མིན་ཞེས་གསུངས་པ་དེ་དག་གི་དོན་ལ་ལེགས་པར་བསམ་ཤེས་ན་རྫོགས་ཆེན་གྱི་སྐབས་ཀྱི་གཞིའི་བཞུགས་ཚུལ། དེ་
གང་དུ་རླུང་
60

ཉི་ཤུ་རྩ་གསུམ་ དཔྱད་པ།
ལས་གཞི་སྣང་ཤར་ཏེ་འཁྲུལ་གྲོལ་འབྱུང་བའི་འཐད་པ། འཁྲུལ་བཞིན་པའི་དུས་སུའང་གཞི་དེས་ཁྱབ་ཚུལ། བར་དོའི་དུས་ཀྱི་ངོ་སྤྲོད། ཉམས་ལེན་གནད་ཀྱི་
མདོ་འགག་མཐར་ཕྱིན་འབྲས་བུའི་གྲོལ་ཚུལ། ལམ་གཞན་ལས་ཁྱད་པར་དུ་འཕགས་ཚུལ། ཤན་འབྱེད་ཀྱི་འཕྱོང༌། གོལ་ཤོར་གྱི་འཕྲང་སོགས་གཞི་ལམ་འབྲས་བུའི་གནད་
མཐའ་དག་ཚང་ལ་ཟློས་པ་མེད་པར་ལུང་དེ་རྣམས་ཀྱིས་གསལ་བོར་བསྟན་པས་རྒྱལ་བ་རྡོ་རྗེ་འཆང་གི་བཀའ་དང་དབྱེར་མི་ཕྱེད་པ་འདི་ནི་སྲིད་དང་ཞི་བའི་ཁམས་ན་ཡིད་བཞིན་
གྱི་ནོར་བུ་གཅིག་པུ་རུ་ངེས་ཀྱང་ཤེས་བརྩོན་དད་པ་ཅན་གྱི་སྐལ་བཟང་རེ་ཟུང་མ་གཏོགས་ཐམས་ཅད་ཀྱིས་རྟོགས་དཀའ་བ་ཞིག་གོ །སྤོབས་པའི་གཏེར་བརྒྱད་གྲོལ་བའི་ལག་
རྗེས་ལས། །སྐལ་བཟང་བློ་ཡི་དཔལ་དུ་ལེགས་ཤར་བ། །ལེགས་བཤད་འདི་ཡི་ཚིག་གཅིག་དོན་ལ་ཡང༌། །མཁས་རློམ་འབུམ་གྱི་གཞུང་གིས་འགྲན་དུ་མེད། །དཔྱད་གསུམ་
དག་པ་ཀུན་གཟིགས་བླ་མའི་བཀའ། །མངོན་སུམ་མཇལ་བའི་སྐལ་བ་མི་དམན་ཕྱིར། །རང་རེ་ལས་འཕྲོ་བཟང་སྙམ་ཡིད་སྤྲོ་དང༌། །དད་པའི་སེམས་གཉིས་འགྲན་པ་བཞིན་དུ་
61

སད་དུ་ཐམ། །ད་ཡང་ཀུན་
༈ འཕེལ༑ ༑ཞེས་ཀྱང་སྨྲས་སོ། །ཡང་ཁ་ཅིག་གིས། སྔགས་སྨོན་འདོད་འཇོའི་དགའ་སྟོན་ལས། ཁམས་དྲུག་ལྡན་པའི་མི་རྣམས་ཕུང་ཁམས་སོགས། །རིམ་གྱིས་ཐིམ་ནས་འཆི་བའི་
རིམ་པའམ། །ཇི་ལྟར་མཚན་མོ་གཉིད་དུ་སོང་བའི་ཚེ། །ཡུལ་ལྔའི་ཤེས་པ་རིམ་གྱིས་ཡིད་དུ་ཐིམ། །དེ་ཡང་ཀུན་གཞིར་ཐིམ་ནས་མི་རྟོག་པ། །རྩེ་གཅིག་སྣང་ཡུལ་མེད་པའི་ངང་
དེ་ཉིད། །ཆོས་དབྱིངས་ཐིམ་པའི་རང་བཞིན་སྤྲོས་དང་བྲལ། །ཞེས་པ་དང༌། བླ་མ་ཡང་ཏིག་ལས། རང་བཞིན་མི་རྟོག་འོད་གསལ་གཞི། །རྣམ་ཤེས་ནམ་མཁར་ཐིམ་ཚེ་འཆར། །
ཞེས་དང༌། རིག་འཛིན་འཇིགས་མེད་གླིང་པས། ཅུང་ཟད་བརྒྱལ་སངས་གདོད་མའི་ཡེ་གདངས་འཆར། །ཞེས་སོགས་གསུངས་པ་ལ་འཁྲུལ་གཞི་བྱས་ནས་རྣམ་ཤེས་ནམ་མཁའ་
ལ་ཐིམ་པའི་སྐབས་གཞི་དངོས་ཀྱི་ཐོག་ཏུ་ཐོན་པར་རློམ་པའི་རང་གི་ལོག་རྟོག་ཚད་མར་བཟུང་ནས་སེམས་བག་ཆགས་དང་བཅས་པ་རྒྱུན་ཆད་ཀྱང་ལས་འབྲས་ཆུད་ཟོས་པར་མི་
༈ འགྱུར་རོ་སྙམ་ན། འདིར་འཁྲུལ་མི་དགོས་པའི་གནས་ལ་མང་པོ་ཞིག་གོལ་འདུག་ཕྱིར་གསལ་བོར་བཤད་ན་རྣམ་ཤེས་ནམ་མཁའ་ལ་ཐིམ་པའི་སྐབས་ནི་གཞི་ཐོག་དངོས་མིན་དེ་
འཇིགས་མེད་ཕུན་ཚོགས་གསུང། གསར།
60

6
00
གཞི་སྣང་གི་སྐབས་ཡིན་པར་རྒྱུད་དང་བསྟན་བཅོས་ཐམས་ཅད་ལས་གསུངས་པའི་ཕྱིར་ཏེ། ཐལ་འགྱུར་ལས། རྣམ་ཤེས་ནམ་མཁའ་དག་ལ་ཐིམ། །ནམ་
མཁའ་འོད་གསལ་ལ་ཐིམ་དུས། །ཕྲ་རགས་སྣང་བ་ཀུན་འགགས་ཏེ། །དབང་པོ་ཀུན་ལྡན་འོད་ཀྱི་ལུས། །ལུས་དང་གྲིབ་མ་བཞིན་དུ་འགྱུར། །འདི་ཚེ་འོད་སྣང་དུམ་བུའི་ཚེ། །
ཞེས་དང་། སེང་གེ་རྩལ་རྫོགས་ལས། བུ་ཡི་སྣང་བ་མ་ལ་ཐིམ་པའི་ཚེ། །བྱ་བྱེད་བློ་ཡི་སྣང་བ་ཀུན་སངས་ཏེ། །འཁྲུལ་རྟོག་ལུང་གི་ཐེ་ཚོམ་ཆོད་གྱུར་ནས། །ཡེ་ཤེས་ཉི་ཟེར་ཀུན་
ཏུ་སྣང་འགྱུར་ཞིང༌། །ཞེས་དང༌། འོད་གསལ་མཛོད་ལས། རྣམ་ཤེས་ནམ་མཁའ་ལ་ཐིམ་པས་ལུས་སེམས་ཀྱི་འབྲེལ་ཆད། རིག་པ་སྙིང་ག་ནས་ལམ་དར་དཀར་ལ་ཞུགས་ཏེ་སྒོ་
རྒྱང་ཞགས་ནས་འཐོན་དུས་རིག་པ་མེ་སྟག་ཡར་བའི་རྣམ་པ་ལྟར་ཆོས་ཉིད་ཀྱི་བར་དོ་དང་པོ་རང་ཤར་བ་ནི་ནམ་མཁའ་འོད་གསལ་ལ་ཐིམ་པ་ཞེས་བྱ་སྟེ་ཕྱི་ས་རྡོ་རི་བྲག་གི་སྣང་
བ་ནི་འགགས། ནང་ཆོས་ཉིད་འོད་གསལ་གྱི་སྣང་བ་ནི་ཤར། སྣང་བ་ཐམས་ཅད་ཡེ་ཤེས་ལྔའི་འོད་དུ་ཤར་ཏེ། ཞེས་དང༌། ཉི་ཟླ་ཁ་སྦྱོར་ལས། སྐྱེས་བུ་རྣམས་ཀྱི་རྣམ་པར་ཤེས་
ཉི་ཤུ་རྩ་བཞི་
དཔྱད་པ།

༈ པ་འོད་གསལ་ལ་ཐིམ་པ་ཞེས་བྱ་སྟེ། དབུགས་ཕྱི་ནང་གི་འགྲུལ་ཐག་ཆད་མ་ཐག་ཏུ༌དབང༌པོ་རྣམས་ནི་ཆ་ལས་དངོས་པོར་སྣང་བ་ནི་མེད་དེ་ཡོད་སྙམ་པའི་ཤེས་པ་ནི་འབྱུང་པོ་
རྡོས་བཅས་ཀྱི་ལུས་འདི་མི་སྣང་སྟེ་འོད་ཀྱི་ལུས་སུ་གསལ་བའོ། །དེའི་ཚེ་དབང་པོའི་སྤྱོད་ཡུལ་དུ་གྱུར་ཚད་ཙམ་འོད་ཟེར་ལྔའི་དཀྱིལ་འཁོར་དུ་སྣང་ངོ༌། །ཞེས་དང༌། ཐེག་མཆོག་
མཛོད་ལས། རྣམ་ཤེས་ནམ་མཁར་ཐིམ་པའི་ས་བཅད་དུ་གཞི་སྣང་འོད་གསལ་གྱི་སྣང་བ། །ཞེས་དང༌། རིག་པ་མིག་ནས་ཐོན་ཏེ་ནམ་མཁར་སྣང་བའི་ཚེ་རིག་པའི་ཀློང་ན་ཡེ་
ཤེས་ཀྱི་རླུང་ཡོད་པ་མཆེད་པ་ལས་འོད་གསལ་གྱི་སྣང་བ་འཇའ་ཚོན་རིས་སུ་སྣང་བས། ཞེས་དང་། དངོས་གཞི་འོད་གསལ་སྙིང་པོའི་དོན་ཁྲིད་ལས། རྣམ་ཤེས་ནམ་མཁར་ཐིམ་
པའི་ཚེ་སྒྲོག་སུམ་འབྲེལ་གྱེས་ཏེ་ལུས་གདོས་བཅས་བེམ་པོར་ལིངས་ཀྱིས་སོང༌། རླུང་སེམས་གཞི་ཐིམ་ལ་སོང་བས་རྟོག་པ་རང་འགགས་རིག་པ་སྙིང་ནས་མེ་སྟག་ཡར་བ་ལྟར་རྩ་
གཏེར་ འཇིགས་མེད་ཕུན་ཚོགས་གསུང་།
གསར།
དར་དཀར་གྱི་སྐུད་པ་ལ་ལམ་བྱས་ནས། སྒོ་ཆུའི་སྒྲོན་མར་ཐོན་དུས་རྡོ་རྗེ་སེམས་དཔའི་སྣ་ཐག་ཅེས་བྱ་བ་འོད་ལྔའི་སྣམ་ཕྲན་གཉིས་ནམ་མཁའི་དཀྱིལ་དུ་ཟུག་པར་སྣང་དུས།

5656
کرا
ཞེས་དང༌། ཡང་ཉམས་ལེན་གནད་སྒྲོན་ལས། རྣམ་ཤེས་ནམ་མཁར་ཐིམ་པའི་ཚེ་སྙིང་དབུས་ནས་རིག་པ་འོད་རྩ་ལ་ཞུགས་ཏེ་མིག་ཏུ་གནས་པའི་སྐད་ཅིག་དང་
པོ་ལ་ཀ་དག་གི་སྣང་བ་སྟོན་ཀའི་ནམ་མཁའ་སྤྲིན་དང་བྲལ་བ་ལྟ་བུ་འཆར་ཏེ། ཞེས་དང༌། ཟབ་མོ་ཡང་ཏིག་ལས་ཀྱང་དེ་དང་མཐུན་པར་གསུངས་ཤིང་མཁའ་འགྲོ་ཡང་ཏིག་ལས་
དེ་དང་ཅུང་མི་འདྲ་བ་ཙམ་གསུངས་ཀྱང་གོང་གི་ཚིག་དོན་མཛོད་དང༌། ཉི་ཟླ་ཁ་སྦྱོར་གྱི་ལུང་དང་བསྒྲིགས་ཏེ་དཔགས་ན་འགལ་མེད་གནད་གཅིག་ཏུ་བཤད་ནུས་སྙམ་ཡང་ཀུན་
མཁྱེན་འཇིགས་གླིང་གིས་གཞན་དུ་བཀྲལ་ཟིན་པས་རེ་ཞིག་བཏང་སྙོམས་སུ་འཇོག་གོ །ལུང་དེ་རྣམས་ལ་བལྟས་པ་ཙམ་གྱིས་ཆོས་ཉིད་བར་དོའི་སྣང་བ་དང་པོ་གཞི་སྣང་ཡིན་ལ་
གཞི་མིན་པར་དཔོག་ནུས་ཕྱིར་རིགས་པ་གཞན་མི་དགོས་པས་སྐབས་འདིར་དེ་ཙམ་མོ། །དེ་ལྟར་སྐབས་འདིར་བཤད་པ་འདི་དག་ལ་ཡིད་རྟོན་རུང་བའི་གནས་གཏན་ནས་མེད་
དེ༑ བདག་ནི། རྟོག་གེ་རྟེན་ཅིང་མ་ངེས་ལ། །མ་ཁྱབ་ཀུན་རྫོབ་སྐྱོ་བ་ཅན། །ཞེས་གསུངས་པ་དེ་ཡིན་པར་མ་ཟད་ཟབ་མོའི་གནས་འདི་རྣམས་ཤིན་ཏུ་རྟོགས་པར་དཀའ་བའི་
ཉི་ཤུ་རྩ་ལྔ་བྱོན། དཔྱད་པ།

༈ གནས་ཡིན་ཐོག ཡུན་རིང་པོར་ལུང་རིགས་མང་པོ་དང་བསྟུན་ནས་དཔྱད་དེ་བརྩམས་པ་མིན་ཞིང་ཐོལ་བྱུང་དུ་ཡིད་ངོར་གང་ཤར་བཅོས་བསྒྱུར་སྤངས་ནས་བྲིས་པ་ཡིན་སླད་
གཏེར་ འཇིགས་མེད་ཕུན་ཚོགས་གསུང་། གསར།
འགལ་འདུ་མང་པོ་ཡོད་ཅིང༌།
བརྗོད་སྒྲོས་མི་ལེགས་པ་དང་བཤད་པའི་སྐབས་འཆོལ་བ་སོགས་མང་པོ་ཡོད་པའང་མངོན་སུམ་གྱིས་གྲུབ་པ་ཡིན་པས་དཔྱད་པའི་སྒོ་ཙམ་མ་
པས་སྐྱོན་ཡོད་རི་
གཏོགས་ཡིན་ངེས་ཀྱི་རང་ལུགས་སུ་རློམ་ནས་བྲིས་པ་མིན་པས་སྐྱོན་ཡོད་རིགས་གབ་གསང་མེད་པར་གསུངས་ན་རང་གཞན་གྱི་བློ་ལ་སྐྱེད་འཕེལ་ཕྱིར་དེ་ལུགས་དགོངས་ཆུབ་ཞུ།
ཞེས་སྙིང་གྲོགས་བིདྱ་དྷ་ར་དང་ཨ་བྷྱའི་མཚན་ཅན་གཉིས་ཀྱི་དོགས་སེལ་དུ་ངག་དབང་བློ་གྲོས་མཚུངས་མེད་པས་ཤར་མ